Kereta kebal Panther mula digunakan secara besar-besar dalam Pertempuran Kursk pada 5 Julai 1943. Kereta kebal awal mengalami masalah mekanikal: tayar berantai dan suspensi sering rosak dan enjin cenderung untuk panas dan terbakar dengan tiba-tiba. Pada awalnya, lebih banyak Panther lumpuh akibat kerosakan daripada dimusnahkan musuh. Heinz Guderian, yang tidak mahu Hitler mengarahkan Panter bertempur dengan sebegitu pantas, kemudiannya mengulas mengenai prestasi Panther dalam pertempuran, "ia mudah terbakar, sistem minyak dan bahan api tidak cukup selamat, dan krew hilang disebabkan kekurangan latihan."